Dea Ar. Ramidus woa nu koa Jaga, eigentli is a eha söwa gjogt wuan. Owa a Fleisch vo oan todn Viech hoda owa a ned vaschmeht. Aus seina Zeit is gaunz in da Nachn vom Fundoat a Fossü vo oan Flusspfeadl (da Schedl) gfundn wuan. Und af dem Skelettschedl san am Kiefa Schnittschpuan festgschtöd wuan. Des zoagt, das ma sein Kadava de Zung aussagschnidn hod. Des bdeit owa ned das da Ar. Ramidus-Ardi scho vurausdengand Weakzeig augfeatigt und bnuzt hod. Owa ea woa zamindastns scho so a Wiffzack, das Ea an Teu vo an zabrochanen Schtoa ois Messakling bnuzt hod.